Pentti Haanpää

Pentti Mikael Haanpää (14. oktoober 1905 Pulkkila vald – 30. september 1955 Pyhäntä vald) oli soome kirjanikVesa Karonen. Pentti Haanpää, kirjastovirma.fi., keda tuntakse eeskätt novellistina.Salminen 2013: 300. Haanpää kirjutas üle 360 novelli ja kümme romaani, millest osa on avaldatud postuumselt.Salminen 2013: 286–287. Pentti Salminen. Raamatu "Eräs avioliitto" eessõna, 2014.

Elukäik

Haanpää sündis perekonna esiklapsena Põhja-Pohjanmaal Pulkkila vallas Leskelä külas (Leskelä läks hiljem Piippola valla koosseisu). Suguvõsa oli ühiskondlikult ja kirjanduslikult aktiivne. Pentti vanaisa Juho Haanpää oli põllumees ja Soome maapäeva liige, kes avaldas J. Haanpää nime all raamatud "Mitä puuttui?" ja "Matin-mutka". Pentti isa oli kaupmees Mikko Haanpää, ema oli Maria Susanna, neiupõlvenimega Keckman.Salminen 2013: 13–15. Pentti Haanpää ise tegi algaja kirjanikuna kaastööd esialgu ajakirjale PääskynenSalminen 2013: 34. ning hiljem väljaannetele Nuori Voima ja Panu.Salminen 2013: 288–289.

Pentti Haanpää uppus 30. septembril 1955 Pyhäntä vallas Iso Lamujärvil kalal olles.Salminen 2013: 277–284. Kahe nädala pärast oleks ta saanud 50-aastaseks.

Looming

Haanpää esimene novellikogu "Maantietä pitkin" ("Mööda maanteed") ilmus 1925. aastal. Arvustused olid kiitvad. Teda võrreldi koguni Aleksis Kiviga ja temalt oodati palju.

1928. aastal ilmunud jutukoguga "Kasarmus ja õppeväljal" ("Kenttä ja kasarmi") nii libedalt ei läinud. Teos põhines tema sõjaväekogemustel. Haanpää algne kirjastaja WSOY nõudis autorilt, et ta eemaldaks raamatust "brutaalseid" kohti, kuid Haanpää keeldus.Salminen 2013: 57–58. Ta vastas: "Pilt ei saa olla ilusam, kui on modell."Jukka Lindfors. Mestarinovellisti Pentti Haanpää, yle.fi, 26.2.2008.

Lõpuks avaldas raamatu väike vasakpoolne kirjastus Kansanvalta.Salminen 2013: 59. Raamat tekitas eriti äärmusparempoolsetes ringkondades sügavat avalikku pahameelt, ning isegi tavaliselt leplik Mika Waltari pidas vajalikuks avaldada oma, "õigem" vaatenurk vabariigi sõjaväele ("Siellä missä miehiä tehdään", "Seal, kus tehakse mehi", 1931). Siiski oli teosel juba omal ajal kaitsjad, kes kiitsid selle realistlikkust, näiteks Huugo Jalkanen (Uuden Suomen Iltalehti), Antero Kajanto (Suomen Sosialidemokraatti), anonüümne retsensent ajalehes Liitto ja H-a Savon Sanomates.Salminen 2013: 60. Tagantjärele on hinnatud, et Haanpää oli näidanud noore vabariigi sõjaväe tegelikke probleeme ja sealset ebaõiglust.

1930. aastate esimesel poolel kommenteeris Haanpää oma teostes aktiivselt pula-aika ja selle ilminguid. Pärast Nivala hobuserahutusi avaldas ajaleht Tulenkantajat, mida toimetas Erkki Vala, Haanpää dialoogid "Pulamiehet puhelevat" ja "Pulamiehet lähtevät liikkeelle", mille tõttu esitati ajakirjale süüdistus "avaliku ametliku ja seadusliku ühiskonnakorra halvustamises". 1935. aasta aprillis mõistis Turu õuekohus Haanpääle ja Valale rahatrahvi ning vastavad lehenumbrid konfiskeerimisele riigi kasuks.Vesa Karonen. Pentti Haanpää oli nykyaikaisen sananvapauden esitaistelija, sananvapauteen.fi.

Haanpää jätkas kompromissitut joont ja sattus oma vaadete tõttu kuni 1940. aastateni põlu alla. Tal oli raske leida oma töödele kirjastajaid. Paljud tema tähtteosed avaldati alles pärast tema surma. 1931. aastal kirjutatud romaani "Noitaympyrä" ("Nõiaring"), mida Haanpää on nimetanud oma parimaks teoseks, pakkus ta Otavale, WSOY-le ja Minervale, kuigi talle oli selge, et seda 1930. aastatel ei avaldata. 1937. aastal hakkas Jyväskylä kirjastus Gummerus Haanpää teoseid avaldama, kuid ainult selliseid, "milles kriitika ei saaks näha poliitilist seisukohavõttu, mis Teie puhul on alati arvesse võetav asjaolu".Vesa Karonen. Haanpää oli nykyaikaisen sananvapauden esitaistelija, sananvapauteen.fi.

Haanpää loomingut on aastakümnete jooksul hakatud üha enam hindama.Juhani Sipilä. Välineestä päämääräksi. – Yliopistolainen 7/05. Veebis.

Sõjaväesse kriitiliselt suhtunud Haanpää teenis Talvesõjas püssimehena, osaledes Salla lahingutes ja Pelkosenniemi lahingus ning Jätkusõjas tagalateenistuses.Sari Näre, Jenni Kirves (toim). Ruma sota –- talvi- ja jatkosodan vaiettu historia, Johnny Kniga 2008: 386. Sõda tähendas talle kannatusi, hirmu ja kurnatust. Vaherahuajal hakkas Haanpää maine taastuma, kui Otava avaldas tema Talvesõja-ainelise teose "Korpisotaa", mis oli saanud kirjastuse sõjakirjelduste võistlusel auhinna. Oma Jätkusõja-aegsetest läbielamistest kirjutas Haanpää kogumikus "Yhdeksän miehen saappaat" ("Üheksa mehe saapad").Marjo Kaartinen, Hannu Salmi, Marja Tuominen. Maamme: itsenäisen Suomen kulttuurihistoria, Helsinki: Suomalaisen Kirjallisuuden Seura 2016, ISBN 978-952-222-686-0, lk 202.

Pärast sõda ilmunud kogumik "Jutut" ("Jutud"), mis sisaldab tema parimaid novelle, kindlustas tema staatust hinnatud meistrina ja normaliseeris tema suhted kirjastajatega, nii et varem boikoteeritud tööd paigutati nüüd kogutud teostesse.

1953. aasta kevadel tegi Haanpää oma ainsa välisreisi, Sylvi Kekkose juhitud Soome kultuuridelegatsiooni koosseisus Hiinasse. Kaks kuud kestnud reisi muljetest avaldas ta 1954. aastal reisikirja "Kiinalaiset jutut" ("Hiina jutud"). Sylvi Kekkose reisipäeviku järgi põhjustas Haanpää rohke alkoholitarvitamine reisi ajal tülisid. Peale selle tekkis suhe Haanpää ja delegatsiooni kuulunud Soome–Hiina seltsi sekretäri Aune Laatikaise vahel.Annukka Kaarela. Sylvi Kekkosen Kiinan-päiväkirjat julki – muistiinpanot valottavat uusia puolia Urho Kekkosen puolisosta, suomenmaa.fi, 31.12.2020. "Hiina juttude" retseptsioon oli vastuoluline. Eriti kodanlikud ja sotsiaaldemokraatlikud kriitikud süüdistasid Haanpääd võõrustajate meelitamises ega märganud Haanpääle omast irooniat.Timo Soikkanen, Henna Lohenoja, Pekka Lähteenkorva. Sylvin matkassa: yksityiset päiväkirjat Kiinasta, Helsinki: Otava 2020, lk 123. Tegelikult suhtus Haanpää nähtusse ja kogetusse kriitilisemalt kui ükski teine Soome delegatsiooni liige. Selles suhtes erinevad "Hiina jutud" tonaalsuselt teise delegatsiooniliikme kirjanik Matti Kurjensaari teosest "Kiinalaineb päiväkirja" ("Hiina päevik").

Näiteks Fuzilingi paisu ehitusel, kus mulda tassiti efektse vaatepildina korvidega pikkades ridades, kahtlustas Haanpää, et tegu oli vaid Soome külalistele korraldatud etendusega: "Kas see võimas vaatepilt õhtupimedas heledate elektrilampide valguses Fuzilingi augu serval, oli mingi näitemäng? Kas see oli lavastus? Lavastaja, kes suutis nii suurt massi nii oskuslikult liikuma panna, pidi olema tõeline professionaal. Seda etendust tasus vaadata. See jääb kauaks meelde." Haanpää ka põhjendas oma umbusku. Töötegijaid oli tarbetult palju ja meetodid ebaefektiivsed: "Kas tõesti ei oleks lihtsalt käru ja plank olnud mullatöödeks tõhusamad vahendid kui see tatsuv tants kandepuu ja korviga õlal?"Timo Soikkanen, Henna Lohenoja, Pekka Lähteenkorva. Sylvin matkassa: yksityiset päiväkirjat Kiinasta, Helsinki: Otava 2020, 122–123.Pentti Haanpää. Kootut teokset, osa 8, Helsinki: Otava 1976, ISBN 951-1-02407-8, lk 86–87.

Delegatsiooni kahe 2001. aastal veel elus olnud liikme sõnul oli Haanpää vaikne reisikaaslane: "Rääkis ainult siis, kui temaga räägiti, ja alati mitte ka siis."Kari Levola. Kesäklassikko: Kiinan kolme pistettä..., lysmasken.net. Otava avaldas "Hiina jutud" Esko Viirreti toimetatud uustrükina 2001. aastal ning sellele lisati Haanpää Hiina-reisi päevikud, mis olid leitud tema tütre pärandist 1997. aastal.Timo Soikkanen, Henna Lohenoja, Pekka Lähteenkorva. Sylvin matkassa: yksityiset päiväkirjat Kiinasta, Helsinki: Otava 2020, 30.

Haanpää loomingus korduvad teemad on ühiskonna probleemid, maaelu ja maainimesed ning loodus ja selle ringkäik, maa ja maataolek. Kogu elu kodukandis elanud Haanpää oli selgelt Põhja-Soome kirjanik.

Haanpää loomingule oli iseloomulik realism ja ühiskonnakriitika. Ta oli ka üks Soomes haruldasi kelmiteema arendajaid, kujutades erakordselt kavalalt elus toimetulevaid tegelasi.

Turumajanduse ilminguid täpselt analüüsiva ja neid kritiseeriva ning aastakümneid avaldamata seisnud "Nõiaringi" (1931) põhjal on mõned tembeldanud Haanpää kommunistiks. Vaatamata oma vasakpoolsetele sümpaatiatele hoidus ta kõigist üksikisikut siduvatest massiliikumistest.

Haanpää järelkuulsusele on kaasa aidanud tema maine kirjanike lemmikkirjanikuna. Seda hoidis jõuliselt teiste seas Erno Paasilinna. Koolihariduseta töömehe maine on juba ammu ära tuntud kui roll. Mahajäänud paberitest nähtub, et Haanpää tegi oma kirjanikutööd erakordselt süvitsi minnes ja sitkelt. Ta õppis isegi inglise keelt, et lugeda oma ajastu tähtteoseid. Paistab, et üks tema novell on saanud otseseid mõjutusi James Joyce'ilt ajal, mil Joyce ei olnud veel Soome akadeemilistes ringkondadeski tuntud.

Kirjandusklassikuna on Haanpää üks väheseid lühijutumeistreid soome kirjanduses.Pentti Haanpää, kirjojentakana.fi, 14.6.2018. Haanpää kirjutas oma romaanide põhjal jutte, mida ta avaldas ajalehtedes. Varem raamatutes ilmumata jutte avaldati 2014. aastal kogumikus "Eräs avioliitto". Pärast selle ilmumist on tema novellide arvuks loendatud üle 360.Pentti Salminen. Raamatu "Eräs avioliitto" eessõna, lk 7–9.

Tunnustus
1948 – Pro FinlandiaMiia Lampinen. Haanpää Pentti, yle.fi, 22.9.2013.

Teosed
pisi|Haanpää töötamas
 Maantietä pitkin, 1925, rootsi keeles Hemfolk och strykare, 1927
 Rikas mies (näidend), 1925/1956
 Kolmen Töräpään tarina, 1927, eesti keeles Lugu kolmest põikpääst, 1928
 Tuuli käy heidän ylitseen, jutustusi, 1927
 Kenttä ja kasarmi: Kertomuksia tasavallan armeijasta, 1928, eesti keeles Kasarmus ja õppeväljal: jutustusi Vabariigi kaitseväest, 1929   
 Hota-Leenan poika, 1929
 Karavaani ja muita juttuja, 1930
 Noitaympyrä, 1931/1956
 Väljän taivaan alla, 1932/1956
 Ilmeitä isänmaan kasvoilla, 1933/1956
 Pojan paluu (näidend), 1933/1956
 Vääpeli Sadon tapaus, 1935/1956
 Isännät ja isäntien varjot: Romaani talonpojan sortumisesta, 1935
 Syntyykö uusi suku eli Kaaleppi Köyhkänän vanhuus, romaan, 1937
 Lauma, jutustusi, 1937
 Taivalvaaran näyttelijä, romaan, 1938, eesti keeles Taivalvaara näitleja, 2001
 Ihmiselon karvas ihanuus, novelle, 1939
 Korpisotaa, 1940, prantsuse keeles Guerre dans le Désert Blanc (3. trükk, 1999, sisaldab varem avaldamata mälestust talvesõjast)
 Nykyaikaa, jutustusi, 1942
 Yhdeksän miehen saappaat, 1945, eesti keeles Üheksa mehe saapad, 1972, valgevene keeles Боты дзевяці салдат, 1994
 Jutut: valikoima tuotannosta, 1946/1952
 Sirkussankari: romaani sirkuselämästä, 1946 (J. E. Huttuse käsikirja põhjala, avaldatud Huttuse nime all). Karonen 1985: 243–244.
 Heta Rahko korkeassa iässä: uusia juttuja, 1947
 Jauhot: tarina pakkasen jäljiltä, 1949
 Atomintutkija, 1950
 Iisakki Vähäpuheinen: Muutamia muistelmia hänen elämästään, 1953
 Kiinalaiset jutut: Muistikuvia (reisikiri), 1954
 Kolme mestarijuttua, 1955
 Puut (pooleli jäänud romaan), 1955
 Valitut teokset, 1955
 Kootut teokset, 1956–1958 (10 osa)
 Maa- ja metsäkyliltä: Iltalehden alakertasarja 1927–1928 (koostanud Eino Kauppinen), 1968
 Kirveeniskuja. (valinut Veikko Huovinen), 1971
 Kootut teokset, 1976 (8 osa)
 Kairanmaa: Valitut jutut (toim Erno Paasilinna), 1985
 Vanha voiman mies: Novelleja ja kirjoituksia (toim Vesa Karonen), 1995
 Kiinalaiset jutut ja Kiinan-matkan päiväkirja. (toim Esko Viirret)' 2001
 Ilmeitä isänmaan kasvoilla, (novelle, toim Matti Salminen), Into 2013
 Eräs avioliitto ja muita kadonneita juttuja (novelle, toim Matti Salminen), Into 2014
 Kauneuden kirous, toim Matti Salminen, Into: Helsinki 2015 (1945), ISBN 978-952-264-442-8

 Dramatiseeringuid 
Haanpään loomingut on ka dramatiseeritud Pentti Haanpää, naytelmat.fi. ja ekraniseeritud.

 Näidendid 
 Elämän keinot (1977)
 Elämän keinot (2001)
 Hota-Leenan poika & Taneli Hotakka (1995)
 Ilmeitä isänmaan kasvoilla (1980)
 Isännät ja isäntien varjot (1995)
 Muistikirjavetäisyjä (2000)
 Noitaympyrä (1987)
 Noitaympyrä (1979)
 Omia asioita (2002)
 Pojan paluu (2003)
 Punainen puu (2005)
 Syksystä kevääseen (1991)
 Taneli Hotakka (1994)
 Töräpään iso (1965)

 Ekraniseeringud 
  Isännät ja isäntien varjot (telefilm, põhineb romaanil), 1976 
  Pyöräurheilija Saikansalo (telefilm, põhineb novellil) 1988 
  Remu-Eemeli (telefilm, põhineb novellil), 1985 
  Reppuselkäinen mies ja laiha hevonen (lühifilm, põhineb novellil), 1981 
  Suomeen tai kämpille (telefilm, põhineb novellil), 1979 
  Vääpeli Sadon tapaus (telefilm, põhineb romaanil) ,1985 
  Vierailu (lühifilm, põhineb novellil), 1982 
  Yhdeksän miehen saappaat (miniseriaal, põhineb romaanil, 9 osa), 1969

 Teisi publikatsioone 
Peale kirjandusloomingu on Haanpää pärandist avaldatud kirju ja päevikumärkmeid:
 Muistiinmerkintöjä vuosilta 1925–1939, toimetanud Hannu Taanila, Otava 1976 
 Kirjeitä kahdesta sodasta: Pentti Haanpään kirjeet vaimolleen Aili Haanpäälle talvisodasta ja jatkosodasta Otava 1977 
 Kiinalaiset jutut ja Kiinan-matkan päiväkirjat, toimetanud ja eessõna kirjutanud Esko Viirret, Otava 2001.
 Kirjeet, toim Vesa Karonen, Esko Viirret, Helsinki: Otava 2005, ISBN 951-1-17837-7
 Hurja – Pentti Haanpään muistiinmerkinnät 1940–1954, Into 2016
 Pentti Haanpään parhaat, toim Petri Laukka ja Matti Salminen, Into 2018

Eesti keeles ilmunud teosed
 "Lugu kolmest põikpääst" ("Kolmen Töräpään tarina", tõlkinud K.V. = Konstantin Varik; Tartu: Tapper, 1928)
 "Kasarmus ja õppeväljal: jutustusi Vabariigi kaitseväest" ("Kenttä ja kasarmi", tõlkinud Aleksander Aspel; Tartu: Noor-Eesti, 1929)
 "Elu suurelt maanteelt ja teisi jutte" (tõlkinud Vaime Kabur; Loomingu Raamatukogu 1, 1957)
 "Jutud" (tõlkinud Harald Lepik; Tallinn: Eesti Riiklik Kirjastus, 1957)
 "Üheksa mehe saapad" ("Yhdeksän miehen saappaat", tõlkinud Harald Lepik; Loomingu Raamatukogu 35/36, 1972)
 "Taivalvaara näitleja" ("Taivalvaaran näyttelijä", tõlkinud Endel Mallene; Loomingu Raamatukogu 18/19, 2001)

Isiklikku
Haanpää abiellus 1940. aastal raamatupidaja Alli Karjalaisega. Paaril sündis 1945. aastal tütar Elsa. Abielu oli 1940. aastatel keeruline. Haanpääl oli tõenäoliselt suhe Helsingi kommunisti Aune Laurikaisega, nagu selgub avaldatud kirjadest.Vesa Karonen. Sosialismia Amerikasta, juttuja Piippolasta. –Helsingin Sanomat 15.9.2013, lk C 20.

Vaata ka
Pentti Haanpää kool

Viited

Kirjandus
 Eino Kauppinen. Pentti Haanpää 1. Nuori Pentti Haanpää 1905–1930, 1966.
 Vesa Karonen. Haanpään elämä, Suomalaisen Kirjallisuuden Seura: Helsinki 1985.
 Aarne Kinnunen. Haanpään pitkät varjot: Pentti Haanpään kertomataiteesta, 1982, ISBN 951-1-06939-X
 Juhani Koivisto. Leipää huudamme ja kiviä annetaan: Pentti Haanpään 30-luvun teosten kytkentöjä aikansa diskursseihin, todellisuuteen ja Raamattuun, 1998, ISBN 951-746-077-5
 Esko Viirret. Haanpään siivellä, 2005, ISBN 952-464-331-6
Matti Salminen. Pentti Haanpään tarina. Helsinki: Into 2013, ISBN 978-952-264-242-4
 Anssi Sinnemäki. Sota Kentästä ja kasarmista'', Paasilinna 2014, ISBN 978-952-299-035-8

Välislingid

Pentti Haanpää soome Vikitsitaatides
Haanpää, Pentti (1905 - 1955), kansallisbiografia.fi
HAANPÄÄ, Pentti, blf.fi
Haanpää, Pentti, uppslagsverket.fi
Pentti Haanpää, biografiasampo.fi
Pentti Haanpään museo: Tietoa kirjailijan elämästä ja tuotannosta
Pentti Haanpää: Vanki-novelli, seura.fi
Erkki Vala kertoo Pentti Haanpäästä, yle.fi
Haanpää, Pentti, kirjasampo.fi
Erkki Wadenström : Miten Pentti Haanpää löydettiin? Kertomus talonpoikaisnuorukaisesta, josta on tullut pohjoismainen kuuluisuus, Uusi Suomi, 13.11.1927, nr 263, lk 30, kansalliskirjasto.fi.
Kuka on Pentti Haanpää?, Kansan kuvalehti, 25.11.1927, nr 47, lk 11, kansalliskirjasto.fi

Kategooria:Soome kirjanikud
Kategooria:Sündinud 1905
Kategooria:Surnud 1955